Odense Adresse-Contoirs Efterretninger, 1834-09-29
Storbrittannien. Parlamentet er fremdeles udsat fra den 25 d. til den 23 Octbr. Et nyt Beviis paa, at det for stedse er ude med Torvernes Herskab, vil Man finde i den almindelige Enthusiasme, hvormed Lorderne Grey og Brougham bleve modtagne ved deres Besøg i Skotland. Med Greys Jndtrædelse paa skotsk Grund begyndte hans Triumphtog. En midt paa Broen opført Æresport betegnede Grændsen mellem begge Kongeriger og under det skotske Vaaben var anbragt en Fane med Jndskrift: "Skotland jubler Patrioten Grey imøde." Saasnart Vognen havde naaet Porten, blottede den talløse Menneskemasse deres Hoveder og Luften gjenlød af et høit "Leve!" J alle Stæder, hvor Greven kom igjennem, ringedes med Klokkerne, Taler holdtes og Adresser overleveredes. Staden Edinburghs Borgerbrev var skrevet paa Pergament af en berømt Litograf med store Bogstaver og udtrykte Taknemmelighed for Grevens udmærkede Tjenester som Kronens første Minister og fremfor Alt, for den uskatterlige Parlamentsreform. Det paafølgende Gjæstebud ere Alle enige om at skildre som den meest glimrende National=Fest Man mindes i Engellands og Skotlands Annaler, der overgik selv den ved Georg IV høitidelige Jndtog i Aaret 1824. J den store til Festen byggede Pavillon var dækket for 1800 Personer, med et særskilt Bord for hver 300. De flere hundrede Gafler og Knive, som sattes i Bevægelse af de hungrige Gjæster endnu for Hoved personernes Ankomst, gjorde en slig Allarm, at Musiken næsten overdøvedes. At en Mængde Taler holdtes og Skaaler udbragtes, er overflødigt at bemærke. En af de meest enthusiastiske var Skaalen for Durham, som imod Lord Brougham meente, at Man ikke burde nøle med at afskaffe gamle Misbrug. J Aberdeen nød Lord Brougham ligeledes overordentlig Æresbeviisning og Folkestimlen, var saa stor, at Lord=Kantsleren maatte tale ud af et Vindue, hvilket han forsikrede var den første Gang i sit Liv. Det nærværende reformeerte Underhuus roste han som den første og fuldkomneste lovgivende Forsamling, der fandtes i Verden, tog ogsaa Overhuset og Peersværdigheden i Forsvar, som en væsentlig Deel af den engelske Forfatning og betegnede nøie Forskjellen paa en Reform" og en Revolution. Efter en enthusiastisk Lovtale paa Lord Grey gjendrev han den skammelige Beskyldning i Times, som om han havde styrtet Grey, og forkyndte, at Hævnens Time snart vilde komme over de Skraalere, som vedblev at fornærme ham. Herpaa svarer Times, at den ikke gjen ne. kalder een Tøddel, men leer af alle Lordkantslerens Trudsler. "Lord Grey - vedbliver den - har høstet uforvisnelige Laurbær i Nationens Taknemlighed, og hans Hæder vil leve i alle Britters Hjerter." J en langt anden Tone tales om den anden Hovedperson i det store Skuespil i Edinburgh. Det er mærkeligt, at dette Blad, der engang af alle den offentlige Menings Organer bidrog meest til at styrte Torv Ministeriet og bringe Lord Brougham med hans politiske Troesforvandte til Roret, nu forsøger ethvert Middel for igjen at styrte ham. Alt hvad han gjør og Alt hvad han siger bliver kritiseret, spottet og dadlet i Times, alle Artikler imod ham i Tory-Journalerne strax eftertrykte, og enhver Leilighed benyttet til at skade ham. - Saa ustadig er Folkegunsten,